भाषण प्रतियोगिता में विजेता प्रतिभागियों का सम्मान
नेहरूयुवा केंद्र की ओर से शनिवार को टाउन श्रीराम मनोहर लोहिया उच्च माध्यमिक स्कूल में देश भक्ति एवं राष्ट्र निर्माण विषय पर जिलास्तरीय भाषण प्रतियोगिता एवं ब्लाक स्तरीय युवा संसद कार्यक्रम आयोजित किया गया। कार्यक्रम का शुभारंभ डाइट के व्याख्याता महेंद्र शर्मा, पीएल कुमावत, स्वंयसेवी शिक्षण संस्था संघ के जिलाध्यक्ष सुरेश शर्मा एवं अध्यापक रामकुमार स्वामी ने मां सरस्वती के चित्र समक्ष द्वीप प्रज्ज्वलित कर किया। प्रतिभागियों ने देश के विकास में युवाओं का योगदान, भ्रष्टाचार उन्मूलन, विकासशील देश के प्रत्येक नागरिक को राष्ट्र के विकास में अपना योगदान कैसे दें, देशभक्ति एवं राष्ट्र निर्माण में शहीदों की कुर्बानियों को अंगीकार करते हुए व्याख्यान प्रस्तुत किए। प्रतियोगिता में प्रथम स्थान सुमित शंकर, द्वितीय साक्षी दीक्षित तृतीय वर्षा जांगिड़ रही है। कार्यक्रम में प्रथम विजेता को स्वर्ण पदक एवं द्वितीय तृतीय विजेता को रजत पदक एवं स्मृति चिन्ह देकर सम्मानित किया गया। इन विजेताओं को क्रमशः पांच हजार ,दो हजार एवं एक हजार रुपए का नगद पुरस्कार राष्ट्रीय युवा दिवस पर प्रदान किया जाएगा।
hin_Deva hin_Deva